(1613) Neen seyde hy , vrouken om al u rijcken Wil ick die alderlieftse uyt Vlaenderlandt niet beswijken Want het is so schoonen vrou , Zy draeghter alle dagen de lely in haer herte een [ livery ] op haer mou .Doen Ioncker Willem op zijn paerd was ghezeten : Nu hoort Ioncker Willem , een word heb ic vergeten , En steeckt uyt u rechter hand , Een [ vingerling ] root van goude stack zy hem aan zijn hand Rijt wech rijdt wech , een spieghel in mijn hertjen , een bloem uyt Vlaenderland .Doen Ioncker Willem ter halver wege was ghekomen , Also brede mare heeft joncker Willem vernomen : En sijn soete lief die was doot , Nu wil ick wederom keeren Tot mijn soete lief , die ' t my lest boot , Doen Ioncker Willem in Engeland was gecomen , Alsoo leyder maere heeft Ioncker Willem vernomen , En zijn lief had een ander man , Waer ick my wend of keere , en ben ick niet een verdorven man .